kardosdrur/scandi-wiki huggingface dataset:
Alexander Bjarnov

Alexander Bjarnov født Julius Alexander Nicolaj Rasmussen Bjarnov (7. juni 1838, København - 31. juli 1912, København) var en dansk bøssemager og rustmester.

Uddannelse og karriere 
Bjarnov gik i skole i Viborg, og blev herefter uddannet på Frichs Maskinfabrik i Aarhus. I 1864 blev han ansat i Tøjhuset i rustkammerets bøssemagerværksted. I 1866 deltog han i udviklingen den nye geværmodel (Remington), og i 1867 ledede han som værkføre den maskinelle del af driften. Han fik indført massefabrikation, og han fik generelt forbedret forsyningen af tidssvarende håndvåben.

Han blev udnævnt til rustmester i 1883. Dette år konstruerede han et rekylgevær sammen med generalmajor V.H.O. Madsen, der under navnet System Madsen blev solgt til flere lande. Til det formål blev firmaet Compagnie Madsen A/S stiftet i 1900. Det fik senere navnet Dansk Rekyl-Riffel Syndikat. Dette selskab skiftede i 1936 navn til Dansk Industri Syndikat A/S (DISA).

I 1888 var stod han for at planlægge og gennemføre en ny geværfabrik. Han var med til at udvikle gevær M. 1889, der blev brugt af hæren.

Han stoppede som rustmester i 1908, hvorefter Johan Stöckel fik titlen.

Privatliv 
Bjarnov var søn af kgl. privilegeret mekaniker Paul Rasmussen (1808–88, gift 2. gang 1847 med Caroline Vilhelmine Rasmussen, ca. 1818–81) og Johanne Marie Dorothea Hansen (1808–88, gift 2. gang med dugmager Georg Ernst Branner, 1813–78). Han ændrede sit navn i 1902. 

Den 2. februar 1862 blev han gift med Karen Sophie Nielsen (28. marts 1839, Lynge - død 12. december 1907, København).

Hæder 
1879 Det ørstedske legat for konstruktion af en automatisk længdemålemaskine
1887 Ridder af Dannebrog
1908 Dannebrogordenens Hæderstegn

Referencer 

Officerer fra Danmark
Riddere af Dannebrog
Personer i Dansk Biografisk Leksikon
Bøssemagere fra Danmark
Jacob Jensen Nordmand

Jacob Jensen Nordmand (ca. 1616, Norge - 15. september 1695, Smørum) var en dansk elfenbensskærer og rustmester.

Karriere 

I 1630 blev han i en ung alder matros i orlogsflåden, hvor han deltog i togt til Hamborg. Herefter rejste han til Holland, hvor han blev smed og tjente som hollandsk soldat i Brasilien. Tilbage i Norge blev han konstabel på Akershus, hvor han deltog i Torstenssonfejden.

Under kong Frederik 3. og Sophie Amalie af Braunschweig-Lüneburgs rejse til Kristiania (Oslo), hvor de skulle hyldes, kom Nordmand i forbindelse med parret, og han rejste til København som drabant. Her blev han udnævnt som kongelig lademager (drejer) og førte tilsyn med kongens livgeværer. 1657 blev han udnævnt til rustmester på tøjhuset.

Han købte en del i skibet Højehald i 1658, der under Københavns belejring var udlagt i Kalvebodstrand. Han udførte flere genstande i elfenben, rav og lignende. Hans hovedværk er en model af fregatten Norske Løve (udført 1654), der er udstillet på Rosenborg Slot.

Han døde i 1695, og blev begravet i Smørum Kirke.

Referencer 

Kunstnere fra Norge
Personer i Dansk Biografisk Leksikon
Valentin Marr

Valentin Marr (født 1696, Zella St. Blasii - 3. januar 1786, København) var en bøssemager og rustmester.

Han arbejdede som bøssemager fra 1727-29 i Stockholm. I 1732 flyttede han til København, og i 1737 blev han medlem af Det Kongelige Kjøbenhavnske Skydeselskab og Danske Broderskab. I 1747 blev han udnævnt som den bedste bøssemager i København af generalkommissariatskollegiet. I 1759 fik han til opgave at efterse og istandsætte en hestedreven boremaskine i Gjethuset, så den kunne demonstreres for den franske ambassadør ved at udbore rørene på kanoner. Han blev udnævnt som rustmester i 1759.

Som rustmester fremstillede han bl.a. to geværer, der skulle tjene som model for geværfabrikken ved Kronborg. Generelt arbejdede han meget med flintlåse, og han blev anerkendt for sit arbejde i hele Europa. Han stoppede som rustmager i 1775 grundet sin alder, hvorefter hans søn Johan Ludvig Ernst Marr overtog posten.

Privatliv 
Han blev gift den 6. juni 1733 med Anna Cathrine v. Bergen (ca. 1714- 5. december 1785) formentlig datter af bøssemager Johan Jørgen v. Bergen (død 1729).

Referencer 

Personer i Dansk Biografisk Leksikon
Bøssemagere fra Danmark
Lykkens Galoscher

Lykkens Galoscher kan henvise til flere artikler:

 Lykkens Galoscher (film fra 1907)
 Lykkens Galoscher (film fra 1921)
Owase

er en by i Japan.

Owase ligger i præfekturet Mie i Regionen Kansai på den sydvestlige del af øen Honshu. Den har  indbyggere.

Referencer

Eksterne henvisninger 

 

Byer i Japan
Stor najade

Stor najade (Najas marina) er en vandplante. Den er udbredt over en stor del af verden, rapporteret i hele Europa, Asien, Afrika, Australien, Amerika og mange oceaniske øer. Den kan findes i mange typer fersk- og brakvand og også i alkaliske søer.

Beskrivelse 
Najas marina er enårig og producerer en slank, forgrenet stilk på op til 40 eller 45 centimeter i maksimal længde. De jævnt fordelte blade er op til 4 centimeter lange, 1 til 3 millimeter brede og kantet i bittesmå savlignende tænder. Bladet har prikker langs sin midterribbe. Stilkfrie, grønne blomster forekommer i bladakslerne. Planten er tvekønnet, med han- og hunblomster, der forekommer på separate individer.
 Den blomstrer midt på sommeren.

Udbredelse og levesteder 
Najas marina har en bred, næsten global udbredelse i tempererede og tropiske områder. Den forekommer i mesoeutrofisk vand over dyb tørv eller mudder. Det blev første gang registreret på de britiske øer i 1883 på Hickling Broad i Norfolk. Bestanden faldt i 1960'erne på grund af forurening, men der er taget skridt til at reducere niveauet af næringsstoffer i Norfolk Broads, og vandkvaliteten er forbedret. Den er sjælden i Danmark, og er på den danske rødliste fra 2019 regnet som en truet art.

Kilder og henvisninger 

 Najas marina L. på Jepsons Flora Projekt ]
 Fotogalleri
 

Europas flora
Afrikas flora
Sydamerikas flora
Nordamerikas flora
Vandplanter
Erik Schmidt

Erik Schmidt kan henvise til:

 Erik Schmidt (estisk maler) (1925–2014), estisk maler og skribent
 Erik Schmidt (politiker) (født 1941), dansk politiker og borgmester
 Erik Schmidt (tysk maler) (født 1968), tysk maler, filmskaber og fotograf
 Erik Schmidt (håndboldspiller) (født 1992), tysk håndboldspiller

Se også 
 Eric Schmidt
 Eric Schmitt
Spercheios

Spercheios ( , Sperkheiós), også kendt som Spercheus fra sit latinske navn, er en flod i Phthiotis i det centrale Grækenland. Den er 80 km lang, og dens afvandingsareal er 1.830 km2. Den blev tilbedt som en gud i den gamle græske religion og optræder i nogle samlinger af græsk mytologi. I antikken var dens øvre dal kendt som Ainis. I år 997 var dens dal skueplads for slaget ved Spercheios, som sluttede det første bulgarske riges indtrængen i det byzantinske rige.

Floden 
Floden begynder i Tymfristos-bjergene på grænsen til Evrytania og løber mod øst gennem landsbyen Agios Georgios Tymfristou og går ind på en bred slette. Den løber langs byerne Makrakomi og Leianokladi og syd for Phthiotidan-hovedstaden Lamia. Floden løber gennem et område med tidligere vådområder, der er blevet afvandet til landbrug. Den munder ud i Maliabugten ved Det Ægæiske Hav 13 kilometer sydøst for Lamia. I antikken var flodmundingen stedet for Antikyra, som var berømt for sin almindelig julerose og hvid foldblad.

Flere undersøgelser er blevet udført vedrørende flodens hydrologiske regime. Dens silt har langsomt fyldt den maliske bugt og forandret Thermopylae fra en smal passage til en bred slette.

Gud 
Homer's Iliaden navngiver floden som far til Menesthius (ved Achilles halvsøster Polydora), en af Achilles's løjtnanter. Antoninus Liberalis bemærker den tradition, at Cerambus blev straffet for at hævde, at nymferne fra Othrys, Spercheiderne, var døtre afSpercheios ved najaden Deino. Antoninus Liberalis fortæller også beretningen om, at Spercheios og Polydoras søn var Dryops, konge af Iti, der var far til Dryope.

Kilder og henvisninger 
 
 

Floder i Grækenland
Bob Moore

Bob Moore kan henvise til:

 Bob Moore (animator) (1920–2001), amerikansk animator
 Bob Moore (spiritist) (1928–2008), dansk spiritist
 Bob Moore (musiker) (1932–2021), amerikansk musiker

Se også 
 Robert Moore
 Bobby Moore (flertydig)
Labyrinth

Labyrinth, det engelske ord for labyrint, kan henvise til:

 Labyrinth (brætspil) – fra 1986, udgivet af Ravensburger
 Labyrinth (roman) – fra 2005, skrevet af Kate Mosse
 Labyrinth (miniserie) – fra 2012, baseret på romanen

Film 
 Labyrinth (film fra 1959) – tysk-italiensk film, også kaldt Labyrinth der Leidenschaften
 Labyrinth – amerikansk-britisk fra 1986, på dansk kaldt Labyrinten til troldkongens slot

Musik 
 Labyrinth (band) – italiensk band

Album 
 Labyrinth (Blutengel-album), 2007
 Labyrinth (Equinox-album), 1994
 Labyrinth (Juno Reactor-album), 2004
 Labyrinth (Labyrinth-album), 2003
 Labyrinth (Fleshgod Apocalypse-album), 2013
 Labyrinth (soundtrack), 1986

Sange 
 Labyrinth (Elisa-sang), 1997
 Labyrinth (Oomph!-sang), 2008

Stednavne 
 Labyrinth (Antarktis)
 Labyrinth Bay

Se også 
 Labyrint (flertydig)
 Labyrinthen
Longview

Longview kan henvise til:

Stednavne 
 Longview (Alberta) – landsby i Southern Alberta, Canada

USA 
 Longview (Illinois) – landsby i Champaign County, Illinois
 Longview (Texas) – by i Gregg og Harrison County, Texas
 Longview (Washington) – by i Cowlitz County, Washington
 Long View (North Carolina) – mindre by i Burke og Catawba County, North Carolina

Musik 
 Longview (amerikansk band) – amerikansk supergruppe
 Longview (britisk band) – britisk indie rock-band
 "Longview" (sang), af Green Day fra albummet Dookie
Filmsociologi

Filmsociologi er studiet af film med brug af sociologisk teori og metode. Undersøgelserne kan behandle filmene på mange måder. Film som kunstprodukter kan empirisk analyseres med det formål at udlede noget om filmproduktion eller filmsystemer, men undersøgelsen kan også fokusere filmenes portrættering af sociale forhold. Ydermere kan receptionen af film og films indvirkning i populærkulturen diskuteres.

Metodisk opererer filmsociologien blandt andet med med indholds-, genre- og receptionsanalyser, som det for eksempel gør sig gældende i Bülent Diken og Carsten Bakke Laustsens bog Sociology Through the Projector (2008), hvor filmgenrernes indhold, konflikter og tematikker studeres som udtryk for sociale normer og det sociale liv.

Videre læsning

Referencer 

Sociologiske fagområder
Medievidenskab
Filmvidenskab
Emma Twigg

Emma Twigg (født 1. marts 1987) er en newzealandsk roer, som specialiserer sig i singlesculler. 

Under Sommer-OL 2012 i London repræsenterede hun New Zealand, hvor hun blev nummer 4.

Under Sommer-OL 2020 i Tokyo som blev arrangeret i 2021, vandt hun guld i singlesculler.

Referencer

Eksterne henvisninger 
 

Roere fra New Zealand
Olympiske medaljevindere i roning
Olympiske mestre fra New Zealand
Medaljevindere ved sommer-OL 2020
Hanna Prakatsen

Hanna Prakatsen og før 2016 Hanna Sytjova  (  / (Сычова)  ;  ) (født 6. september 1992 i Minsk, Hviderusland) er en hviderussisk (frem til 2015) og russisk roer.

Hun repræsenterede ROC under Sommer-OL 2020 i Tokyo, hvor hun vandt sølv i singelsculler.

Referencer

Eksterne henvisninger 
 

Roere fra Rusland
Personer fra Minsk 
Olympiske medaljevindere i roning
Olympiske sølvmedaljevindere fra Rusland
Medaljevindere ved sommer-OL 2020
Natura 2000-område nr. 172 Lekkende Dyrehave

Natura 2000-område nr.  172 Lekkende Dyrehave   er et Natura 2000-område der består af habitatområde H151 og har et areal på   33 ha, hvoraf hovedparten er fredskov. De bevoksede arealer har siden 1996 været udlagt
som urørt skov.  Området er privatejet.

Natura 2000-området ligger   i Vandområdedistrikt II Sjælland  i vandplanomåde vandplan  2.5 Smålandsfarvandet.  i  Vordingborg Kommune.

Områdebeskrivelse
Området er end del af Hovskov og har lysåbne arealer vekslende med  gamle enkeltstående træer og ligger i et let kuperet terræn med en undergrund af moræneler. Mod nord grænser området op til smeltevandsdalen syd for landsbyen Ugledige. Området var tidligere en dyrehave, men denne drift er nu
ophørt, men der er stadig en tæt bestand af dådyr i hele skovområdet.

Området primært  udpeget som Natura 2000-område, fordi det er levested for den sjældne bille eremit, som lever i gamle træer i området. Eremit
er en prioriteret art i EU, dvs. at Danmark har et særligt ansvar for at beskytte denne art.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Basisanalysen 2016-21       
Natura 2000-planer
EU-habitatområder i Danmark

Vordingborg Kommunes geografi
Shizuoka-præfekturet

er et præfektur i Japan.

Præfekturet ligger i regionen Chūbu på sydkysten af den centrale del af Japans hovedø Honshū. Det har et areal på og et befolkningstal på  indbyggere. Hovedbyen og den største by er byen Shizuoka.

Referencer

Eksterne henvisninger 

 

Japans præfekturer
Daniel Tammet

Daniel Tammet FRSA (født 31. januar 1979) er en engelsk forfatter, digter, oversætter og savant. I hans biografi, Born on a Blue Day (2006), omhandler hans tidlige liv med aspergers syndrom og savant-syndrom, og den blev udnævnt som "Best Book for Young Adults" i 2008 af American Library Associations Young Adult Library Services-magasin. Hans anden bog, Embracing the Wide Sky, var en af de bedstsælgende bøger i Frankrig i 2009. Hans tredje bog, Thinking in Numbers, blev udgivet i 2012 Hodder & Stoughton i Storbritannien og i 2013 af Little, Brown and Company i USA og Canada.

I 2016 udgav han sin debutroman, Mishenka, i Frankrig og Canada. Hans bøger er blevet udgivet på over 20 sprog. I 2012 blev han valgt som fellow of the Royal Society of Arts.

Tammet satte europarekorden for at huske fleste decimaler af pi d. 1. marts 2004, ved at ercitere 22.514 decimaler i løbet af 5 timer go 9 minutter. I et fransk talkshow på Radio Classique den 29. april 2016 afslørede han af, at han blev inspireret til at gøre det af Kate Bushs sang "Pi" fra hendes album Aerial (2005)

Tammet er en polyglot. I Born on a Blue Day, skriver han at han taler 11 forskellige sprig; engelsk, estisk, finsk, fansk, tysk, lithaunsk, esperanto, spansk, romænsk, islandsk og walisisk. I Embracing the Wide Sky, skriver han, at han lærte at tale islandsk i løbet af en uge, så han kunne gennemføre et interview på sproget i programmet Kastljós på RÚV.

Værker

Fagbøger 
 Born on a Blue Day (2006)
 Embracing the Wide Sky (2009)
 Thinking in Numbers (2012)
 Every Word Is a Bird We Teach to Sing (2017)
 Fragments de paradis (2020), på fransk

Romaner 
 Mishenka (2016), på fransk

Digte 
 Portraits (2018), udgave på engelsk og fransk

Essays 
 "What It Feels Like to Be a Savant" i Esquire (August 2005)
 "Open Letter to Barack Obama" i The Advocate (December 2008)
 "Olympics: Are the Fastest and Strongest Reaching Their Mathematical Limits?" in The Guardian (August 2012)
 "What I'm Thinking About ... Tolstoy and Maths" i The Guardian (August 2012)
 "The Sultan's Sudoku" i Aeon digital magazine (December 2012)
 "Languages Revealing Worlds and Selves" i The Times Literary Supplement (September 2017)

Oversættelser 
 C'est une chose sérieuse que d'être parmi les hommes (2014), en ditsamling af Les Murray oversat af Tammet til fransk

Forord 
 Islands of Genius (2010), af Darold A. Treffert

Sangs 
 647: skrevet sammen med musikeren Florent Marchet til hans album Bamby Galaxy (2014)

Short films 
 The Universe and Me (2017) Collaboration with French film maker Thibaut Buccellato.

Referencer 

Forfattere fra England
Kuannersuit

Kuannersuit, eller Kvanefjeld på dansk, er et bjergplateau som ligger ca. 8 km nordøst for byen Narsaq i det sydlige Grønland. Området er på 2,5 km2 og ligger 500-670 meter over havet. Det udgør den nordligste del af Ilímaussaq-komplekset som er en geologisk intrusion. Kuannersuit menes at have verdens næststørste forekomst af oxider af sjældne jordarter og den sjettestørste forekomst af uran. Der er også betydelige forekomster af natriumfluorid, og Kuannersuit menes at være en af de største fler-grundstofsaflejringer af sin art i verden.

Minedrift 
Mineralforekomsterne blev først opdaget i 1950'erne. Fra starten fokuserede man mest på uranudvinding. Udnyttelsen af uran blev blandt andet promoveret af Niels Bohr som besøgte Narsaq i 1957 og drømte om at bruge grønlandsk uran til danske atomkraftværker. I 1962 blev den første malmprøve udvundet, og i perioden 1979-1982 blev der udvundet omkring 10.000 tons malm fra en boret minetunnel til brug på Forsøgsanlæg Risø. I 1985 blev det besluttet ikke at bruge atomkraft i Danmark, og planerne for minedrift i Kuannersuit blev skrinlagt indtil 2007 hvor Hjemmestyret gav det australske mineselskab Greenland Minerals and Energy tilladelse til at starte forundersøgelser for kommerciel minedrift efter sjældne jordarter.

Et udkast til en VVM-redegørelse indeholdt i 2016 planer for en åben mine med 800 ansatte hvor der skulle brydes 3 millioner tons malm om året i 37 år for at udvinde sjældne jordarter og uran. Til udvindingen skulle der bruges 21.000 tons kemikalier om året, og restproduktet tailings skulle placeres på bunden en sø i nærheden omgivet af 45 og 60 meter høje dæmninger. Ifølge mineselskabet ville projektet medføre 56 milliarder kroner i skatter og afgifter til Grønland over 37 år.

En mine ville også medføre problemer med forurening og radioaktivitet, både fra uran og fra thorium som findes i malmen, men ikke var planlagt udvundet. Det førte til store protestbevægelser i Grønland, og uenighed om minen i Grønlands regering førte til Landstingsvalget i Grønland 2021 hvor minen blev et af de største emner i valgkampen. Efter valget dannede Inuit Ataqatigiit og Naleraq en regering som vil stoppe minen i Kuannersuit og forbyde udvinding af uran.

Referencer 

Bjerge og fjelde i Grønland
Uranminer
Miner i Grønland
Greenland Minerals

Greenland Minerals Limited, tidligere Greenland Minerals and Energy Limited, er et australsk selskab som er noteret på Australian Securities Exchange med koden GGG.

Greenland Minerals indledte i 2007 undersøgelser med henblik på minedrift i Kuannersuit i Grønland. Selskabet havde i 2012 investeret omkring 400 millioner i Kuannersuit-projektet. I 2016 købte det kinesiske selskab Shenghe Resources en aktieandel på 12,5 % i Greenland Minerals for 23,5 millioner kr.

Referencer 

Mineselskaber fra Australien
Stor gyvelkvæler

Stor Gyvelkvæler eller Knopurt-Gyvelkvæler (Orobanche elatior) er en flerårig snylteplanter uden klorofyl. Den bliver op til 50 cm høj, blomstrer i juli-august og har røde blomster, en rødlig stængel og skælformede blade. Den vokser på skrænter og på overdrev. Den snylter på rødderne af forskellige arter af knopurt, især på Stor Knopurt.

Udbredelse 
Stor Gyvelkvæler er sjælden i Danmark, og fredet; Den er regnet som truet art på den danske rødliste.
Den er udbredt i det sydlige Centraleuropa og i Centralasien. I vest går grænsen langs Pyrenæerne og nordgrænsen går gennem Danmark, Sydsverige og Baltikum. Den findes helt til Det Kaspiske Hav mod øst og sydgrænsen går gennem det tidligere Jugoslavien og langs nordbredden af Sortehavet.

Kilder og henvisninger 

 

Gyvelkvæler-familien
En fremmed banker på

En fremmed banker på kan referere til:

 En fremmed banker på (film fra 1956) − en amerikansk film fra 1956 af William Witney (eng.: Stranger at My Door)
 En fremmed banker på (film fra 1959) − en dansk film fra 1959 af Johan Jacobsen, med manuskript af Finn Methling
 En fremmed banker på (film fra 1981) − en dansk dokumentarfilm fra 1981 af Saul Shapiro efter eget manuskript
 En fremmed banker på (film fra 1990) − en amerikansk film fra 1990 af John Schlesinger, med manuskript af Daniel Pyne (eng.: Pacific Heights)
 En fremmed banker på (film fra 1994) − en amerikansk film fra 1994 af Michael Miller, efter roman af Danielle Steel (eng.: A Perfect Stranger)
Tymfristos

Tymfristos () er et bjerg i den østlige del af Evrytania og den vestlige del af Fthiotis i Grækenland. Bjerget er en del af Pindus-bjergkæden. Dens højeste top, Velouchi ( ), er 2.315 moh. De nærmeste bjerge er Kaliakouda og Panaitoliko mod syd, Vardousia mod sydøst og Agrafa -bjergene mod nord. Det afvandes ved floden Spercheios mod øst og af bifloder til Acheloos (inklusive Megdovas) mod vest. Navnet Velouchi kommer fra Velos, hvilket betyder pil, da etoliske bueskytter var kendt for at chikanere invaderende førkristne keltere og persere med deres berømte bueskydning.

Skove dominerer de nedre områder af bjerget, og de højere højder er dækket af græsarealer. Den nærmeste by er Karpenisi, mod sydvest. Andre landsbyer er Tymfristos og Agios Georgios Tymfristou mod øst. Den græske nationalvej 38 (Agrinio - Karpenisi - Lamia) passerer syd for bjerget.

Kilder og henvisninger 

 Græsk bjergflora 

Bjerge i Grækenland
Centralgrækenland
Jytte Enselmann

Jytte Solveig Munk f. Enselmann (født 28. april 1925 på Frederiksberg, død 23. november 2008) var en dansk skuespillerinde.

Hun var datter af ingeniør Enrico Enselmann og dennes hustru Elly Karen Marie Winding. Den 4. juli 1949 blev hun gift med sin skuespillerkollega Troels Munk.

En af Enselmanns filmroller var i oplysningsfilmen Næste gang er det dig fra 1948 som en uopmærksom pige på cykel, som blev påkørt.

I starten af 1950'erne kom hun sammen med sin mand til Aalborg Teater og spillede blandt andet Ofelia i Hamlet, med ham i titelrollen.

Hun døde den 23. november 2008 og er begravet på Taarbæk Kirkegård sammen med Troels Munk, som døde i 2016.

Filmografi 
 My Name is Petersen (1947) − Gæst ved kvindemøde
 Næste gang er det dig (1948) − Uopmærksom pige på cykel, som bliver påkørt
 Penge som græs (1948) − Kunde i skobutik
 Unge piger forsvinder i København (1951) − Maja (ukrediteret)
 Det gælder livet (1953) − Lottes sygeplejerske
 Kongeligt besøg (1954) − Høj køkkenpige
 Færgekroen (1956) − Færgepassager med barnevogn

Teater 
 Bedre folks børn (1952)
 Hamlet (1953) − Ofelia
 De lykkelige dage (1956) − Francine

Referencer

Eksterne henvisninger 
 

Skuespillere fra Danmark
Personer fra Frederiksberg
Farfalle

Farfalle er en type pasta der ofte kaldes sommerfuglepasta. Navnet er afledt af det italienske ord farfalle (sommerfugl). I den italienske by Modena kaldes farfalle strichetti.  En større version af farfalle kaldes farfalloni, mens miniatur-udgaven kaldes farfalline.  Farfalle kan spores tilbage til 1500-tallet i Lombardiet og Emilia-Romagna i Norditalien.

Referencer 

Pasta
Mad fra Italien
Kind herred

Kind Herred () var et herred i Västergötland.

Sogne

Kilder 

Herreder i Västergötland